Úradný vestník L 117 , 21/04/1998 S. 0013 - 0014



Rozhodnutie Komisie zo 4. apríla 1998 o zrušení povolení prípravkov na ochranu rastlín s obsahom dinoterbu ako účinnej látky (Text s významom pre EHP) (98/269/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (EHS) č. 3600/92 z 11. decembra 1992 ustanovujúce podrobné pravidlá pre vykonanie prvej fázy pracovného programu uvedeného v článku 8 ods. 2 smernice Rady 91/414/EHS o uvedení prípravkov na ochranu rastlín na trh [1] naposledy zmenené a doplnené nariadením (ES) č. 1199/97 [2], najmä na jeho článok 7 ods. 3a, keďže nariadenie Komisie (ES) č. 933/94 [3] naposledy zmenené a doplnené nariadením (ES) č. 2230/95 [4] stanovilo účinné látky prípravkov na ochranu rastlín, určilo spravodajské členské štáty pre vykonanie nariadenia (EHS) č. 3600/92; keďže dinoterb je jedna z 90 účinných látok, na ktoré sa vzťahuje prvá fáza pracovného programu určeného v článku 8 ods. 2 smernice Rady 91/414/EHS [5]; keďže pre túto látku oznamovateľ formálne predložil určenému spravodajskému členského štátu informácie požadované podľačlánku 6 ods. 1 nariadenia (EHS) č. 3600/92, aby sa napomohlo zaradeniu účinnej látky do prílohy I smernice 91/414/EHS; keďže v súlade s článkom 7 ods. 1 písm. c) nariadenia (EHS) č. 3600/92 určený spravodajský členský štát Komisii predložil správu o posúdení predložených informácií; keďže oznamovateľ informoval Komisiu a spravodajský členský štát, že si ďalej neželá zúčastňovať sa na pracovnom programe pre túto účinnú látku; keďže sa v dôsledku tohto nebudú predkladať dôležité časti požadovaných informácií; keďže na základe dostupných informácií je už možné konštatovať, že pre túto účinnú látku požiadavky smernice 91/414/EHS, najmä so zreteľom na ochranu ľudského zdravia, nie je možné riadne splniť podľa navrhnutých podmienok používania, a preto nie je možné ju zaradiť do prílohy I smernice; keďže toto rozhodnutie nemá dopad na opatrenia členských štátov, aby sa udelilo obdobie odkladu pre likvidáciu, skladovanie, uvedenie na trh a používanie existujúcich zásob v súlade s ustanoveniami článku 4 ods. 6 smernice 91/414/EHS; keďže toto rozhodnutie nemá dopad na žiadne opatrenie, ktoré Komisia prípadne neskôr prijme pre túto účinnú látku v rámci smernice Rady 79/117/EHS [6]; keďže opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 Členské štáty zabezpečia, aby: 1. sa povolenia prípravkov na ochranu rastlín s obsahom dinoterbu zrušili do šiestich mesiacov od dátumu tohto rozhodnutia; 2. sa po dátume tohto rozhodnutia neudeľovali ani neobnovovali žiadne povolenia pre prípravky na ochranu rastlín s obsahom dinoterbu podľa výnimky stanovenej článkom 8 ods. 2 smernice 91/414/EHS. Článok 2 Toto rozhodnutie je adresované členským štátom. V Bruseli 7. apríla 1998 Za Komisiu Franz Fischler člen Komisie [1] Ú. v. ES L 366, 15.12.1992, s. 10. [2] Ú. v. ES L 170, 28.6.1997, s. 19. [3] Ú. v. ES L 107, 28.4.1994, s. 8. [4] Ú. v. ES L 225, 22.9.1995, s. 1. [5] Ú. v. ES L 230, 19.8.1991, s. 1. [6] Ú. v. ES L 33, 8.2.1979, s. 36. --------------------------------------------------